CELEX: 21975A1201(01)
Language: mt
Date: 1975-12-01 00:00:00
Title: Ftehim ta’ koperazzjoni bejn Il-Komunità Ewropea dwar l-enerġija atomika u l-aġenzija internazzjonali dwar l-enerġija atomika

Avviż Legali Importanti

|

21975A1201(01)

Official Journal L 329 , 23/12/1975 P. 0028 - 0029 Finnish special edition: Chapter 11 Volume 3 P. 0006  Swedish special edition: Chapter 11 Volume 3 P. 0006  Spanish special edition: Chapter 12 Volume 2 P. 0092  Portuguese special edition Chapter 12 Volume 2 P. 0092 

		Ftehim ta’ koperazzjoni bejn Il-Komunità Ewropea dwar l-enerġija atomika u l-aġenzija internazzjonali dwar l-enerġija atomika(75/780/Euratom)Artikolu 1Koperazzjoni u konsultazzjoniL-Aġenzija Internazzjonali dwar l-Enerġija Atomika (minn hawn ’il quddiem msejħa ’l-Aġenzija’) u l-Komunità Ewropea dwar l-Enerġija Atomika (minn hawn ’il quddiem msejħa 'l-Komunità ’), bil-għan li jippromwovu l-kisba ta’ l-għanijiet stabbiliti mill-Istatut ta’ l-Aġenzija u t-Trattat li jistabbilixxi l-Komunità, jaqblu li jaħdmu f’Koperazzjoni sħiħa. Il-Partijiet Kontraenti għandhom jikkonsultaw lil xulxin b’mod regolari fuq temi ta’ interess reċiproku, bil-għan li, sa fejn hu possibli, jarmonizzaw l-isforzi tagħhom, filwaqt li jagħtu l-konsiderazzjoni dovuta lill-karatteristiċi u l-għanijiet rispettivi tagħhom.Artikolu 2Rappreżentazzjoni1. Il-Komunità għandha tiġi mistiedna biex tkun irrappreżentata fil-Konferenza Ġenerali ta’ l-Aġenzija li ssir b’mod regolari ta’ kull sena, u, għalkemm mingħajr id-dritt tal-vot, r-rappreżentanti tagħha jistgħu jipparteċipaw fid-deliberazzjonijiet ta’ dak il-korp, u, fejn hu xieraq, anke fil-kumitati tagħha, fir-rigward ta’ punti fuq l-Aġenda tagħhom, li fihom l-Komunità jkollha interess.2. L-Aġenzija u l-Komunità għandhom jagħmlu l-arranġamenti kollha neċessarji sabiex jassiguraw ir-rappreżentazzjoni reċiproka fil-laqgħat relevanti imsejħa taħt l-awspiċji rispettivi tagħhom.Artikolu 3Skambju ta’ informazzjoni u dokumentiL-Aġenzija u l-Komunità għandhom jintrabtu li jipparteċipaw fi skambju sħiħ ta’ informazzjoni u dokumenti, kif soġġetti għal dawk ir-restrizzjonijiet u l-arranġamenti li jistgħu jitqiesu neċessarji minn waħda mill-Partijiet Kontraenti biex tipproteġi n-natura konfidenzali ta’ ċerta informazzjoni u dokumenti.Artikolu 4Koperazzjoni amministrattiva u teknikaF’każ li l-Koperazzjoni proposta minn waħda mill-Partijiet Kontraenti lill-oħra skond dan il-Ftehim tkun tinvolvi spejjeż ogħla minn dawk kurrenti, l-Aġenzija u l-Komunità għandhom jikkonsultaw lil xulxin biex jistabbilixxu l-aktar mod ekwu kif jaffrontaw dawn l-ispejjeż.Artikolu 5Implimentazzjoni tal-FtehimId-Direttur Ġenerali ta’ l-Aġenzija u l-Kummissjoni tal-Komunitajiet Ewropej jistgħu jidħlu fl-arranġamenti neċessarji biex jiżguraw implimentazzjoni sodisfaċenti ta’ dan il-Ftehim.Artikolu 6Notifika lin-Nazzjonijiet Uniti u r-reġistrazzjoni u l-iskedar tagħhom.1. Skond il-Ftehim milħuq man-Nazzjonijiet Uniti, l-Aġenzija għandha tinforma minnufih lin-Nazzjonijiet Uniti bit-termini ta’ dan il-Ftehim.2. Skond id-disposizzjonijiet ta’ l-Artikolu VIII, meta dan il-Ftehim jidħol fis-seħħ, l-Aġenzija għandha tinforma lis-Segretarju Ġenerali tan-Nazzjonijiet Uniti biex dan jiġi skedat u rreġistrat.Artikolu 7It-Tmiem tal-FtehimWieħed jew l-ieħor mill-Partijiet Kontraenti jista’ jtemm il-Ftehim, sakemm jingħata avviż ta’ sitt xhur.Artikolu 8Dħul fis-seħħDan il-Ftehim għandu jidħol fis-seħħ fl-ewwel ġurnata tax-xhar wara d-data meta l-Partijiet Kontraenti jkunu nnotifikaw lil xulxin li l-proċeduri interni neċessarji biex dan iseħħ ikunu ġew konklużi [1].Artikolu 9IlsnaDan il-Ftehim huwa redatt doppju, bl-Ingliż u bil-Franċiż, biż-żewġ testi jkunu ugwalment awtentiċi.Minħabba n-neċessitajiet rispettivi tal-Partijiet Kontraenti, l-Aġenzija għandha tipprepara traduzzjonijiet uffiċċjali ta’ dan il-Ftehim bir-Russu u l-Ispanjol, filwaqt li l-Komunità għandha tipprepara traduzzjonijiet uffiċċjali bid-Daniż, l-Olandiż, il-Ġermaniż u t-Taljan.Magħmul fi Vjenna, fl-1 ta’ Diċembru 1975.Għall-Komunità Ewropea dwar l-Enerġija AtomikaGuido BrunnerGħall-Aġenzija Internazzjonali dwar l-Enerġija AtomikaSigvard Eklund[1] Peress li dan l-avviż ingħata nhar l-1 ta’ Diċembru 1975, il-Ftehim għandu jidħol fis-seħħ nhar il-1 ta’ Jannar 1976.--------------------------------------------------